CELEX: 32015R1723
Language: bg
Date: 2015-09-22 00:00:00
Title: Регламент за изпълнение (ЕС) 2015/1723 на Комисията от 22 септември 2015 година относно класирането на някои стоки в Комбинираната номенклатура

29.9.2015   
            
            
               BG
            
            
               Официален вестник на Европейския съюз
            
            
               L 252/7
            
         РЕГЛАМЕНТ ЗА ИЗПЪЛНЕНИЕ (ЕС) 2015/1723 НА КОМИСИЯТА
   от 22 септември 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 са определени общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 на таблицата в приложението, следва да бъдат класирани в кода по КН, посочен в колона 2, на основание на посоченото в колона 3 на същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) № 2913/92 за срок от три месеца след датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 септември 2015 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Продукт със стехиометричен състав, състоящ се от магнезиев алуминат (алуминиев магнезиев оксид), с кристалната структура на шпинел, с определен химичен състав, под формата на неправилни гранули, късове или прах. Съдържанието на магнезий в продукта, изразен като магнезиев оксид, е приблизително 28 % (тегловни), а съдържанието на алуминий, изразен като алуминиев оксид, е приблизително 72 % (тегловни).
                              Продуктът се използва за изработването на огнеупорни тухли и плочи, използвани в черната металургия.
                              Продуктът се получава чрез химична реакция между магнезиев оксид и алуминиев оксид при топене в ротационна пещ.
                           
                        
               
                  2841 90 85
               
               
                  Класирането се определя от общи правила 1 и 6 за тълкуване на Комбинираната номенклатура, забележка 1 към глава 28 и от текстовете на кодове по КН 2841, 2841 90 и 2841 90 85.
                  Продуктът се получава чрез химична реакция между суровините при топене в ротационна пещ. Той е стехиометрично съединение (с определен химичен състав), в което броят на атомите на присъстващите елементи може да се изрази като отношение на малки цели числа. Той не е суров минерален продукт или руда и следователно не може да се класира в глава 25 или глава 26.
                  Продукти, имащи формата на неправилни гранули, късове или прах, представляват суровини за производството на продукти от позиция 6815. Класирането в позиция 6815 обаче е изключено, защото тези продукти не са нито готови изделия, нито полуготови продукти.
                  Тъй като има стехиометричен състав, продуктът съответства на изискванията на забележка 1, буква а) към глава 28, която гласи, че позициите в тази глава се отнасят само за съединения с определен химичен състав (т.е. имащи стехиометричен състав).
                  Като продукт с определен химичен състав, шпинелът, в съответствие с неговия химичен състав, следва да се класира като неорганичен химичен продукт от глава 28.
                  Следователно продуктът трябва да бъде класиран в код по КН 2841 90 85 като други соли на оксометалните или пероксометалните киселини.
               
            
                  
                              2.
                           
                           
                              Продукт с нестехиометричен състав със съдържание на магнезий, изразен като магнезиев оксид, в размер на приблизително 20—35 % (тегловни) и съдържание на алуминий, изразен като алуминиев оксид, в размер на приблизително 58—78 % (тегловни). Продуктът е с кристалната структура на шпинел, представен под формата на неправилни гранули, късове или прах.
                              Продуктът се използва за изработването на огнеупорни тухли и плочи, използвани в черната металургия.
                              Продуктът се получава чрез химична реакция между магнезиев оксид и алуминиев оксид при топене в ротационна пещ.
                           
                        
               
                  3824 90 96
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН с номера съответно 3824, 3824 90 и 3824 90 96.
                  Продуктът се получава чрез химична реакция между суровините при топене в ротационна пещ. Той не е суров минерален продукт или руда и следователно не може да се класира в глава 25 или глава 26.
                  Поради своя нестехиометричен състав продуктът не съответства на изискванията на забележка 1, буква а) към глава 28, която гласи, че позициите в тази глава се отнасят само за съединения с определен химичен състав (т.е. имащи стехиометричен състав) и следователно се изключва от глава 28.
                  Продукти, имащи формата на неправилни гранули, късове или прах, представляват суровини за производството на продукти от позиция 6815. Те не се класират в позиция 6815, тъй като не са нито готови изделия, нито полуготови продукти.
                  Следователно продуктът трябва да бъде класиран в код по КН 3824 90 96 като други химични продукти и препарати на химическата промишленост или на други, свързани с нея промишлености, неупоменати, нито включени другаде.
               
            
                  
                              3.
                           
                           
                              Продукт, наречен „стопен магнезиев хромен оксид“ под формата на неправилни сиви гранули, фрагменти или прах с вариращ зърнометричен размер, имащ нестехиометричен състав, включващ магнезиев оксид и хромен оксид. Продуктът е с кристалната структура на шпинел и се използва за изработването на огнеупорни тухли и плочи, използвани в черната металургия.
                              Този продукт се получава чрез стапяне на магнезиев оксид и хромна руда в електродъгова пещ.
                           
                        
               
                  3824 90 96
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН с номера съответно 3824, 3824 90 и 3824 90 96.
                  Продуктът се получава чрез химична реакция между суровините при топене в електродъгова пещ. Той не е суров минерален продукт или руда и следователно не може да се класира в глава 25 или глава 26.
                  Поради своя нестехиометричен състав продуктът не съответства на изискванията на забележка 1, буква а) към глава 28, която гласи, че позициите в тази глава се отнасят само за съединения с определен химичен състав (т.е. имащи стехиометричен състав), и следователно се изключва от глава 28.
                  Продукти, имащи формата на неправилни гранули, късове или прах, са суровини за производството на продукти от позиция 6815. Те не се класират в позиция 6815, тъй като не са нито готови изделия, нито полуготови продукти.
                  Следователно продуктът трябва да бъде класиран в код по КН 3824 90 96 като други химични продукти и препарати на химическата промишленост или на други, свързани с нея промишлености, неупоменати, нито включени другаде.